
Országos sajtóközlemény

2007. március 13.
Emberi fogyasztásra engedélyezett, de mérgező a patkányokra?
A Greenpeace követeli a veszélyes Monsanto kukorica azonnali kivonását!

Berlin/Párizs 2007. március 13. Vese- és májmérgezést szenvedtek azok a kísérleti patkányok, amelyeket a Monsanto génkezelt kukoricájával etettek, hozták nyilvánosságra független kutatók egy amerikai tudományos folyóiratban.  Mérgező hatással volt a MON863 kódjelű kukoricabogarat elpusztító génmódosított kukorica az állatok belső szerveire, pedig az Európai Unió állati majd emberi fogyasztásra is engedélyezte a terméket a tavalyi évben. A Greenpeace a Monsanto termék azonnali visszahívását valamint az engedélyezési rendszer felülvizsgálatát követeli világszerte.

A tanulmány, mely egy amerikai tudományos szaklapban jelent meg
, elemezte a Monsanto saját, az Európai Bizottságnak engedélyezés céljából beadott biztonsági vizsgálatainak adatait
.   

Az adatok világosan mutatják, hogy a vizsgált kukorica jelentős egészségügyi veszélyt jelent. 

A terhelő bizonyítékokat a Greenpeace szerezte meg egy bírósági per végén
, majd továbbította azokat független elemzés céljából a francia Caen egyetemen dolgozó Séralini professzor vezette szakértői csoportnak. A független kutatók megállapították, hogy mérgezés jelei mutatkoztak a patkányok veséjében és májában, valamint jelentős súlykülönbség is fellépett a génmódosított kukoricával táplált állatoknál. 

A Greenpeace által ma Berlinben szervezett sajtókonferencián Séralini professzor elmondta: „A Monsanto elemzései nélkülöznek minden szigorú, tudományos alapot – kezdve a nagyon gyenge lábakon álló statisztikai jegyzőkönyvükkel.  Még rosszabb, hogy a cég elmulasztott megfelelő elemzést végezni az állatok súlykülönbségét illetően.” 
A Greenpeace követeli a Monsanto MON863 kukoricájának azonnali visszahívását világszerte és felhívja a kormányok figyelmét, hogy minden eddig engedélyezett génmódosított fajtát újra kell engedélyeztetni, továbbá szigorúan felül kell vizsgálni a jelenlegi tesztelési módszereket. 

“Ez volt az utolsó csepp a pohárban, egyértelmű, hogy a mostani engedélyezési rendszer hitelessége teljesen elveszett. Amikor kiderül, hogy az állati és emberi egészség védelme érdekében felépített európai rendszer nem képes kiszűrni egy ilyen veszélyes terméket, annak ellenére hogy teljes nyilvánvaló jelei voltak a patkányok mérgezésének, minden piacon levő GM terméket újra kell vizsgálni és a hibás engedélyezési rendszert el kell törölni – mondta Christophe Then, a nemzetközi Greenpeace szakértője.

A kérdéses kukorica engedélyezése már 2003 óta heves vita tárgyát képezte, amikor is megállapításra került, hogy a MON863 kukoricával etetett patkányok vérösszetétele jelentősen megváltozott. Bár a tagállamok többsége ellenezte a GM kukorica piacra dobását, az Európai Bizottság fittyet hányva az aggodalmakra, mégis engedélyezte a MON863 kukorica szabad forgalmazását. Séralini professzor tanulmánya tudományosan is alátámasztja ezeket az aggodalmakat: “ az adatok ismeretében egyáltalán nem mondható el, hogy a MON863 génmódosított kukorica biztonságos.” 

“Ez egy nemzetközi vészhelyzet, amely globális választ kíván – fejezte be Then – csak a termék világpiacról való teljes visszahívása akadályozhatja meg a lehetséges károkat”.

További információ: 

Nemes Noémi, kampányfelelős, (06 20 469 69 09)

Christoph Then, a nemzetközi Greenpeace szakértője, tel  +49 171 878 08 32

Prof. Gilles-Eric Séralini, CRIIGEN : +33 231 56 56 84, criigen@unicaen.fr
� A ‘peer-reviewed’ cikket – amely májusban jelenik meg nyomtatásban - online publikálja egy amerikai tudományos magazin /Archives of Environmental Contamination and Toxicology/ a http://www.springerlink.com/content/?k=1432-0703 honlapon.


� A vizsgált MON863 génkezelt kukorica egy olyan méreganyagot tartalmaz, amely elpusztítja a kukoricabogarat, ezenkívül olyan gént is beleültettek, amely antibiotikum rezisztenciát kódol.


� Részletek: � HYPERLINK "http://www.greenpeace.org/international/press/reports/mon863_chronicle_of_deception" �http://www.greenpeace.org/international/press/reports/mon863_chronicle_of_deception� 








